**Referat af bestyrelsesmøde den 23/4-2012.**

Afbud fra Alex, Troels, Alis og Paul.

1. **Nyt fra forretningsudvalget.**

**Vedr. forsikring**: Det er idrætsudøveren selv der skal forsikre sig. AIF har ikke en forsikring der dækker udøveren.

**Vedr. forretningsføreren:** Der er fundet en ny. Det er Jette Schmidt, Vestergade 13, Frederiks.

**Vedr. indkøb**: Hver udvalgsformand får 1000 kr. udleveret til småindkøb. Så gemmer man kvitteringerne og afleverer en gang imellem.

**Vedr. Annoncer:** Carsten og Alex laver en skabelon til annoncer i avisen som alle udvalg skal bruge, så de bliver nogenlunde ens.

**Vedr. foreningsdagen**: Det bliver den 25/8.

**Vedr. bookning af klublokale:** Det fungerer fint.

1. **Nyt fra regnskabsføreren.**

Der er masser af udgifter og ingen indtægter lige nu – men sådan er det altid på denne tid af året.

Carsten undersøger om hvert udvalg kan få login så de kan følge med i økonomien hele tiden.

1. **Nyt fra udvalgene.**

**Festudvalg:** Programmet er ved at være på plads. Der mangler et par brandvagter fredag og lørdag nat. Meld tilbage til Anders hvis I kender nogen der er interesseret.

**Fodbold:** Er i gang med turneringen og der er kommet tilgang af nye seniorspillere.

Fredag den 27/4 er Andelskassen sponsor for en kamp mellem AIF og VFF. Der er forskellige events den aften.

Frederiks er prioriteret som nr. 3 til kunststofbane i 2015. Så vi afventer om det bliver godkendt.

**Svømning:** Har afholdt en fremragende svømmeweekend med 105 deltagere.

Der deltog 30 i svømmedagen. Der har været 20 til svømmestævne i Kjellerup. AIF fik 13 guld, 10 sølv og 12 bronzemedaljer. Har besluttet at lave 2 stævner i Frederiks om året.

**Gymnastik:** Opvisningen gik fint.

Alle hold rykker i hallen til efteråret. Der er ønske om en ny airtrack – Tuborgfonden søges.

Arbejder på at starte parkour.

**Badminton:** Har afholdt weekend i hallen med 100 deltagere med overnatning. Der deltog 18 spillere fra AIF. Mangler en ungdomstræner til næste sæson.

Der er sommerbadminton mandag fra 18-19.

**Motion**: Spinning kører med 4 hold om ugen. Er startet med et nyt walk and run hold. Alle starter med at løbe på fodboldbanerne sammen og så fortsætter de garvede videre på en løbetur derfra.

Har fået Skoda som sponsor til Tour de Alheden. Der kommer også 45 ryttere fra Team Rynkeby. Vi sponserer 5 kr. pr deltager til børnecancerforeningen.

**Håndbold:** Alle hold sluttede i top 4. U10 og U16 piger vandt Kruså cup. Sommerhåndbold starter 8/5.

1. **EVT.**

Der gives 2 kr. i kørselsgodtgørelse til kurser.

Nogle motionister synes kontingentet er for dyrt fordi der ikke er så mange udgifter ved det. Vi er enige om at det ikke skal sættes ned, da det stadig er billigt.

Alex og Carsten har holdt møde med John Dall fra forældreforening. De ønsker stadig at køre som en selvstændig forening. Der kommer mere derfra senere.

Svømning oplever en gang imellem at der bliver besluttet nogle ting hen over hovedet på dem. Flere udvalg og personer har den samme opfattelse.

Svømning blev f. eks bedt om at møde til fotografering i svømmehallen en tirsdag til nogle sponsorfotos. Poul forklarede at AIF ikke har svømmehallen om tirsdagen – men det skulle være den dag så de var nødt til at melde fra. Det er ikke tilfredsstillende at tingene foregår på den måde.